Sophie Ingle

**Sophie Louise Ingle** (født 1991) er en walisisk fotballspiller, som for øyeblikket er klubbløs, og tidligere kaptein for det walisiske kvinnelandslaget. Hun har tidligere spilt for Bristol Academy, , Liverpool og Chelsea. Ingle spiller enten som forsvarsspiller eller defensiv midtbanespiller.

I 2020 ble Ingles mål for Chelsea mot Arsenal nominert til FIFA Puskás-prisen.

## Bakgrunn
Ingle vokste opp i Barry i Vale of Glamorgan og gikk på Holton Primary School før hun begynte på St Richard Gwyn Catholic High School i Barry.

## Klubbkarriere
Ingle startet sin fotballkarriere på guttelaget Vale Wanderers. Til tross for at det ble sendt en klage til det walisiske fotballforbundet (FAW), tillot ikke reglene at Ingle kunne spille med guttene etter fylte 12 år. Hun hadde deretter et år uten fotball før hun hadde korte opphold hos Vale Wanderers' jentelag og Dinas Powys Ladies, før hun som tenåring gikk til .

Etter en periode på reservelaget slo Ingle gjennom på Cardiffs lag i FA Women's Premier League i sesongen 2007–08. Etter å ha vunnet den walisiske cupen to ganger med Cardiff, signerte hun for WSL-laget Chelsea foran 2012-sesongen.

Den 11. mars 2012 debuterte Ingle for Chelsea i en FA-cupkamp mot Brighton, der hun hjalp laget til en 3–0-seier. 

Chelseas trener Matt Beard brukte Ingle som midtstopper og skrøt av hennes innflytelse etter finaletapet i FA Women's Cup i 2012 mot Birmingham: «Sophie Ingle hentet vi opprinnelig inn som venstreback, men man ser på ballbehandlingen hennes, pasningsspillet og evnen til å lese spillet at hun har høy kvalitet. Hun har skapt flere mål for oss med stikkpasninger – noe vi ikke har hatt før.» 
I februar 2014 forlot Ingle Chelsea og flyttet nærmere hjemmet da hun signerte for Bristol Academy. Hun ble etter hvert kaptein for «The Vixens», men klubben rykket ned etter 2015-sesongen. Ingle ble da et overgangsmål for flere klubber og valgte å signere for Liverpool i desember 2015: «Liverpool er en storklubb, og da jeg fikk vite at de var interessert, var det bare ett lag jeg ville signere for.»

I juni 2018 returnerte Ingle til Chelsea etter fem år og signerte en toårskontrakt med klubben.

I november 2023 ble Ingle den spilleren med flest kamper i WSLs historie, med 184 kamper.

Under en treningskamp mot  7. september 2024 pådro Ingle seg en alvorlig kneskade (avrevet korsbånd) og mistet hele 2024–25-sesongen. Den 9. mai 2025 ble det kunngjort at Ingle ville forlate Chelsea ved kontraktslutt etter sesongen, etter å ha spilt 214 kamper for klubben.

## Landslagskarriere
Ingle ble kalt inn til det walisiske U17-landslaget, og ble senere kaptein for U19-laget. Hun fikk sin første A-landskamp for Wales i et 2–1-tap mot Aserbajdsjan i VM-kvalifisering, spilt i Baku 28. oktober 2009.

I desember 2011 ble Ingle tatt ut i bruttotroppen til Storbritannias lag foran OL i 2012. Hun fikk sin 50. landskamp for Wales i juli 2014, i en treningskamp som endte 1–1 mot Skottland i Dumfries.

Wales' landslagstrener  utnevnte Ingle til ny landslagskaptein foran Istria Cup i 2015, og hun tok over for , som overraskende ble utelatt fra troppen.

Den 22. september 2020 spilte Ingle sin 100. kamp for Wales mot Norge i kvalifiseringen til EM 2022. Den 27. mai 2021 ble det kunngjort at Ingle, som den eneste walisiske spilleren, var tatt ut på Storbritannias kvinnelag til OL i 2020.

I april 2024 trakk Ingle seg som kaptein for Wales etter ni år i rollen.

Ingle pådro seg en korsbåndskade i september 2024 og gikk dermed glipp av både EM-playoffene og hele klubbsesongen. Til tross for dette ble hun tatt ut i troppen til Wales for EM 2025.

## Meritter og utmerkelser
Ingle ble utnevnt til Offiser av Den britiske imperieordenen (OBE) i 2023 for «sine tjenester til fotballen».

* FA Women's Super League: 2019–20, 2020–21, 2021–22, 2022–23, 2023–24
* : 2020–21, 2021–22, 2022–23
* : 2019–20
* : 2020

### Individuell
* Årets spiller – kåret av spillerne i Liverpool FC Women: 2017, 2018
* , nominasjon: 2020

## Referanser


## Eksterne lenker
*